**Küsimused täisealiste sotsiaalteenuste korraldamise teemadel**

Palume edastada [aime.koger@sotsiaalkindlustusamet.ee](mailto:aime.koger@sotsiaalkindlustusamet.ee) järgmine teave ja dokumendid:

1. Täisealiste teenusesaajate arvud seisuga 01.01.2026: koduteenus, väljaspool kodu osutataval üldhooldusteenus (üldhooldusteenus), isikliku abistaja teenus ja tugiisikuteenus (vaid täisealisele isikule), eluruumi tagamise teenus ja sotsiaaltransporditeenus.

2. Täisealiste sotsiaalteenuste korraldamisega seotud ametnike (sotsiaalosakonna juhataja, kolm sotsiaaltööspetsialisti ja eestkostespetsialist, kellel on asendamise kohustus) ning vahetult koduteenust osutavate sotsiaalhooldajate (kokku seitse) haridusalane info (lõpetatud kõrgem õppeasutus ja lõpetamise aasta, info kutsetunnistuse saamise ja/või erialase ettevalmistuse kohta). [Kodulehe](https://www.tyri.ee/kontakt) info kohaselt on ühel sotsiaaltööspetsialistil on avaliku võimu teostamine peatatud – palume ka tema haridusinfot.

3. Töödokumendid (näiteks ametijuhendid), millest nähtuvad koduteenust osutavate töötajate tööülesanded.

4. Koduteenust, isikliku abistaja teenust ja täisealiste tugiisikuteenust vahetult osutavate töötajate karistusregistri teatiste failid (alus SHS § 19, SHS § 25 lg 2 p 1 ja § 29 lg 2 p 1).

5. Millised ettevalmistavad tegevused olid vajalikud alates 01.01.2025 jõustunud sotsiaalkaitse ministri [määruse](https://www.riigiteataja.ee/akt/104072023056) täitmiseks (näiteks tööjuhendi muutmine, koduteenuse lepingu muutmine, koolitused, korduvhindamised) ?

6. Türi Vallavolikogu [määruse](https://www.riigiteataja.ee/akt/406102023024) (määruse) § 4 lõige 10 kohaselt võib vallavalitsus otsuse tegemise kaalumiseks ning asjakohaste tõendite või andmete kogumiseks moodustada ametiasutuse juurde tegutseva töörühma või komisjoni. Palun infot vastava komisjoni moodustamise, koosseisu ja töökorra kohta.

7. Määruse § 17 lõike 1 kohaselt määratakse **koduteenused** ametniku haldusaktiga või halduslepinguga. Milline info osutatavate toimingute kohta ja kuidas jõuab taotlejale ning vahetult teenust osutavale töötajale? Kes ametnikest korraldab sotsiaalhooldajate tööd ? Kuidas on korraldatud osutatud teenuste aruandlus ?

### **8. SHS § 221 lõike 1kohaselt **„**** Kui KOVi üksus on välja selgitanud isiku vajaduse väljaspool kodu osutatava ööpäevaringse üldhooldusteenuse järele, rahastatakse teenuskoha maksumust KOVi eelarvest ja isikult võetavast tasust“. Palume edastada üldhooldusteenuse määramisele eelneva abivajaduse hindamise dokumendi vorm juhul, kui see erineb koduteenuse vajaduse hindamise dokumendist.

9. Tulenevalt määruse **§ 22 lõikest 2 määratakse üldhooldusteenus haldusaktiga juhul, mil teenust osutab Türi Vallavalitsuse hallatav asutus. Palun korrastada STARi menetlused numbritega 26283014105, 26283204067 ja 26283327045 ning lisada järgmised dokumendid (või info toimingutesse): avaldus, abivajaduse hindamise dokument ja ametniku otsus.**

10. Määruse § 22 lõige 3 kohaselt määratakse üldhooldusteenus halduslepinguga juhul, kui Türi vald korraldab teenuse saamise koostöös teenust osutava juriidilise isiku või riigi- või mõne teise kohaliku omavalistuse asutusega. Palun korrastada STARi menetlused numbritega 26283343800, 26283364702, 26283377688, 26283330247 ja 26282991621 ning lisada järgmised dokumendid (või info toimingutesse): avaldus, abivajaduse hindamise dokument ja haldusleping.

11. Kas üldhooldusteenuse abivajaduse hindamise dokument lisatakse haldusaktile/halduslepingule või kuidas edastatakse abivajaduse hindamisest tulenev teave hooldekodule?

9. Kui sageli ja milline ametnik seirab hooldekodude poolt esitatavaid arveid ja hoolduskulusid? Millised on võimalikud probleemid koostöös üldhooldusteenust osutavate asutustega (näiteks arvete ebaselgus).

10. Osakonnajuhataja ametijuhendis on muuhulgas teenistusülesanne juhendada hallatavate sotsiaaltööasutuste juhte nende igapäevatöös. Palun kirjeldada kuidas on selle teenistusülesande täitmine tagatud Väätsa eakate kodu tegevuse juhendamisel.

11. Palun nimetada **isikliku abistaja teenuse** STARi menetluste numbrid. Vajadusel korrastada dokumendid. Muuhulgas peab menetluses sisalduma määruse § 37 lõige 1, 5 ja 6 nimetatud ametniku ülesannete täitmine ( hinnata teenuse vajadust ja valmistada ette vastava lepingu sõlmimine).

12. STARis on avatud ja jätkuvalt aktiivsed **tugiisikuteenuse** menetlused. Palume täiendada menetlust 24274491485 lisades isiku tugiisikuteenuse vajaduse hindamise dokument (määruse § 27 lõige 1) ja info kuidas kontrollite tugiisikule kehtestatud nõuete täitmist (SHS § 25 lõige 2 punktid 2 ja 3). Palun üle vaadata ja vajadusel korrastada/lõpetada menetlused 20235890340, 18227510309, 18226554549 ja 15138782081.

13. Määruse § 54 lõige 3 kohaselt hindab **sotsiaaltransporditeenuse** vajadust ametiasutus ning korraldab teenuse teenust saama õigustatud isiku vajadusest lähtuvalt abivajaja määratud ajal ja liikumisteel. Kodulehe info kohaselt on kontaktiisik Kaja Laanest – kas tema ainsana vastutab hindamise ja korraldamise eest ? Millist hindamise dokumendi ja otsuse/toimingu vormi kasutatakse ? STARis ei leidunud andmeid sotsiaaltransporditeenuse menetluste kohta – võimalik, et menetlustel on muu nimetus. Kui jah, siis palun milline ?

14. Määruse § 62 kohaselt hindab **eluruumi tagamise teenuse** vajadust ametiasutus ning sotsiaalkorter antakse kasutusele ametniku haldusaktiga. Kodulehe info põhjal on kontaktisikuteks Astrit Fedoritš ja Kaja Laanest, kes mõlemad on avanud STARis ka menetlusi.

Millist hindamise dokumendi ja otsuse vormi kasutatakse ? Palume korrastada menetlused

25278541489, 25282378985, 26282844648, 26283032964 ja 26283080307.

15. Määruse § 14 kohaselt määratakse lõimitud sotsiaalteenused ametniku haldusaktiga, mille määratakse lõimitud sotsiaalteenusega osutatavad abimeetmed ning tehtavad toimingud ning abi andmise aeg ja maht, samuti teenuse hind, selle eest tasumise kord või teenuse eest tasu nõudmisest loobumise asjaolud. Palume selgitusi seoste kohta SHS § 9 sätestatuga (abi andmine juhtumikorralduse põhimõttel) ning nimetada STARI menetluste numbrid, mille sisuks on lõimitud sotsiaalteenused.

16. Mitmel juhul on 2025.aastal esitatud vaideid täiskasvanute sotsiaalteenuste määramise haldusaktide peale ? Millise tulemusega olid vaideotsused?

17. Kas ja millistes välisvahenditest rahastatud täisealiste sotsiaalteenuste paremustamise projektides vallavalitsus osaleb ?